யூரோ 2024

2024 யூஈஎஃப்ஏ ஐரோப்பியக் காற்பந்து வாகை (UEFA European Football Championship, அல்லது யூஈஎஃப்ஏ யூரோ 2024 (UEFA Euro 2024) அல்லது சுருக்கமாக யூரோ 2024) என்பது யூஈஎஃப்ஏ ஐரோப்பிய காற்பந்து வாகையின் 17வது பதிப்பாகும். இது ஐரோப்பிய காற்பந்துச் சங்கங்களின் ஒன்றியத்தினால் (யூஈஎஃப்ஏ) அதன் உறுப்பு நாடுகளின் ஆண்கள் தேசிய அணிகளுக்காக ஏற்பாடு செய்யப்பட்ட நான்கு ஆண்டுக்கு ஒரு முறை நடைபெறும் பன்னாட்டுக் காற்பந்துப் போட்டி ஆகும். 2024 சூன் 14 முதல் 2024 சூலை 14 வரை நடைபெற்ற இப்போட்டிகளை செருமனி நடத்தியது. இப்போட்டியின் வெற்றியாளர் பின்னர் 2025 தென்னமெரிக்க கால்பந்துக் கூட்டமைப்பு-யூஈஎஃப்ஏ கோப்பை வாகையாளர்கள் எதிர் 2024 கோப்பா அமெரிக்கா வெற்றியாளருடன் போட்டியிடுவார். யூரோ 2024 இல் 24 அணிகள் போட்டியிட்டன, இவற்றில் சியார்சியா மட்டுமே முதல் தடவையாகப் போட்டியிட்டது.

ஐரோப்பிய வாகைப் போட்டிகள் செருமனியப் பகுதியில் மூன்றாவது முறையாகவும், ஒன்றிணைக்கப்பட்ட செருமனியில் இரண்டாவது முறையாகவும் நடத்தியது. யூரோ 1988 பதிப்பை மேற்கு செருமனி நடத்தியது. கிழக்கு செருமனியில் லைப்சிக் நகரில் போட்டி நடத்தப்படுவது இதுவே முதல் முறை, அதே போல் 2006 உலகக் கோப்பைக்குப் பிறகு ஒருங்கிணைக்கப்பட்ட செருமனி தனி நாடாகச் செயல்படும் முதல் பெரிய போட்டியாகும். கோவிட்-19 பெருந்தொற்று காரணமாக 2020 பதிப்பு 2021 க்கு ஒத்திவைக்கப்பட்ட பிறகு, போட்டி அதன் வழக்கமான நான்கு ஆண்டு சுழற்சிக்குத் திரும்பும்.

2020 போட்டியில் இங்கிலாந்துக்கு எதிரான இறுதிப் போட்டியில் சமன்நீக்கி மோதலில் வெற்றி பெற்ற இத்தாலி, நடப்பு வாகையாளராக போட்டியில் நுழைந்தது. இவ்வணி 16 சுற்றில் சுவிட்சர்லாந்தினால் வெளியேற்றப்பட்டது. போட்டியை நடத்தும் நாடு செருமனியைக் காலிறுதியில் எசுப்பானியா வெளியேற்றியது. இறுதிப் போட்டியில் எசுப்பானியா இங்கிலாந்தை 2-1 என்ற கணக்கில் தோற்கடித்து நான்காவது முறையாக ஐரோப்பியக் கிண்ணத்தை வென்றது.

விளையாட்டுத் திடல்கள்

 பெர்லின் மியூனிக் டோர்ட்மண்டு இசுடுட்கார்ட் ஒலிம்பியா திடல் அலையன்சு திடல் வெசுட்ஃபாலென் திடல் எம்எச்பி திடம் கொள்ளளவு: 70,033 கொள்ளளவு: 66,026 கொள்ளளவு: 61,524 கொள்ளளவு: 50,998 200x200px border|center|frameless|200x200px 200x200px 190x200px கெல்சென்கிர்க்கென்  பிராங்க்ஃபுர்ட் ஆஃப்சால்க் திடல் உவால்டு திடல் கொள்ளளவு: 49,471 கொள்ளளவு: 48,057 border|center|frameless|200x200px border|center|frameless|200x200px ஆம்பர்கு தியூசல்டோர்ஃபு கோல்ன் லைப்சிக் வோக்சுபார்க் திடல் மெர்க்குர் திடல் ரையின்எனெர்கி திடல் ரெட் புல் திடல் கொள்ளளவு: 50,215 கொள்ளளவு: 46,264 கொள்ளளவு: 46,922 கொள்ளளவு: 46,635 200x200px 200x200px 190x200px 200x200px

 தகுதி பெற்ற அணிகள்
|260px

 அணி தகுதி பெற்ற வகை தகுதி பெற்ற நாள்போட்டியில் முந்தைய தோற்றங்கள்       13 (1972, 1976, 1980, 1984, 1988, 1992, 1996, 2000, 2004, 2008, 2012, 2016, 2020)   குழு F வெற்றியாளர்    6 (1972, 1980, 1984, 2000, 2016, 2020)   குழு B வெற்றியாளர்   10 (1960, 1984, 1992, 1996, 2000, 2004, 2008, 2012, 2016, 2020)   குழு J வெற்றியாளர்    8 (1984, 1996, 2000, 2004, 2008, 2012, 2016, 2020)   குழு A இரண்டாமிடம்    3 (1992, 1996, 2020)   குழு A வெற்றியாளர்    11 (1964, 1980, 1984, 1988, 1996, 2000, 2004, 2008, 2012, 2016, 2020)   குழு D வெற்றியாளர்    5 (1996, 2000, 2008, 2016, 2020)   குழு F இரண்டாமிடம்    3 (2008, 2016, 2020)   குழு C வெற்றியாளர்    10 (1968, 1980, 1988, 1992, 1996, 2000, 2004, 2012, 2016, 2020)   குழு G வெற்றியாளர்    4 (1964, 1972, 2016, 2020)   குழு J இரண்டாமிடம்    5 (1960, 1976, 1980, 2016, 2020)   குழு E வெற்றியாளர்    1 (2016)   குழு H வெற்றியாளர்    9 (1964, 1984, 1988, 1992, 1996, 2000, 2004, 2012, 2020)   குழு B இரண்டாமிடம்    10 (1976, 1980, 1988, 1992, 1996, 2000, 2004, 2008, 2012, 2020)   குழு I வெற்றியாளர்    5 (1984, 1996, 2000, 2008, 2016)   குழு I இரண்டாமிடம்    5 (1996, 2004, 2008, 2016, 2020)   குழு G இரண்டாமிடம்    5 (1960, 1968, 1976, 1984, 2000)   குழு E இரண்டாமிடம்    10 (1960, 1976, 1980, 1996, 2000, 2004, 2008, 2012, 2016, 2020)   குழு C இரண்டாமிடம்    10 (1968, 1980, 1988, 1996, 2000, 2004, 2008, 2012, 2016, 2020)   குழு H இரண்டாமிடம்    1 (2000)   குழு D இரண்டாமிடம்    6 (1996, 2004, 2008, 2012, 2016, 2020)   மிகை-ஆட்டம் வழி C வெற்றியாளர்    0 (முதல் தடவை)   மிகை-ஆட்டம் வழி B வெற்றியாளர்    3 (2012, 2016, 2020)   மிகை-ஆட்டம் வழி A வெற்றியாளர்    4 (2008, 2012, 2016, 2020)

உருசியாவின் தகுதி நீக்கம்
2022 செப்டம்பர் 20 அன்று குரோவாசியாவின் குவார் நகரத்தில் ஐரோப்பிய காற்பந்துச் சங்கங்களின் ஒன்றியத்தின் நிர்வாகக் குழுக் கூட்டத்தில், யூரோ 2024 இற்குத் தகுதி பெறுவதில் இருந்து உருசியா விலக்கப்படும் என்று உறுதி செய்யப்பட்டது, பிப்ரவரி 2022 இல் உக்ரைன் மீது அது ஆக்கிரமித்ததைத் தொடர்ந்து அனைத்து உருசிய அணிகளின் இடைநீக்கத்தையும் மீண்டும் உறுதிப்படுத்தியது. 2000 ஆம் ஆண்டிலிருந்து உருசியா தவறவிட்ட முதல் ஐரோப்பிய வாகைப் போட்டி இதுவாகும்.

குழு நிலை
குழுநிலை வெற்றியாளர்களும், இரண்டாமிடத்தில் வந்தோரும், சிறந்த நான்கு மூன்றாம் இடம் பெற்ற அணிகளும் 16 அணிகளின் சுற்றிற்கு முன்னேறும்.

அனைத்து நேரங்களும் உள்ளுர், மத்திய ஐரோப்பிய கோடைகால நேரம் (ஒசநே+02:00) ஆகும்.

சமன்முறிகள்
குழுப் போட்டிகளின் முடிவில் இரண்டு அல்லது அதற்கு மேற்பட்ட அணிகள் புள்ளிகளில் சமமாக இருந்தால், பின்வரும் சமன்முறி அளவுகோல்கள் பயன்படுத்தப்படுகின்றன:
 குறிப்பிடப்பட்ட அணிகளுக்கு இடையில் விளையாடிய போட்டிகளில் அதிக புள்ளிகள் பெற்ற அணி;
 குறிப்பிடப்பட்ட அணிகளுக்கு இடையில் விளையாடிய போட்டிகளின் விளைவாக உயர்ந்த கோல் வேறுபாடு;
 குறிப்பிடப்பட்ட அணிகளுக்கிடையில் விளையாடிய போட்டிகளில் அடிக்கப்பட்ட அதிக கோல்கள்;
 1 முதல் 3 வரையிலான அளவுகோல்களைப் பயன்படுத்திய பிறகும், அணிகள் இன்னும் சமமான தரவரிசையைப் பெற்றிருந்தால், 1 முதல் 3 வரையிலான அளவுகோல்கள் தங்கள் இறுதித் தரவரிசையைத் தீர்மானிக்க இன்னும் சமநிலையில் இருக்கும் அணிகளுக்கு இடையேயான போட்டிகளுக்குப் பிரத்தியேகமாக மீண்டும் பயன்படுத்தப்படும். இந்த செயல்முறை முடிவெடுக்கவில்லை என்றால், 5 முதல் 10 வரையிலான அளவுகோல்கள் பொருந்தும்;
 அனைத்து குழு போட்டிகளிலும் சிறந்த கோல் வேறுபாடு;
 அனைத்து குழு போட்டிகளிலும் அடிக்கப்பட்ட அதிக கோல்கள்;
 குழுநிலையின் கடைசிச் சுற்றில், ஒருவரையொருவர் எதிர்கொள்ளும் இரண்டு அணிகள் புள்ளிகள், கோல் வித்தியாசம், அடித்த கோல்கள் ஆகியவற்றில் சமநிலையில் இருந்தால், அவை தங்கள் போட்டியை சமன் செய்திருந்தால், அவற்றின் தரவரிசை சமன்நீக்கி மோதல் மூலம் தீர்மானிக்கப்படுகிறது. (இரண்டுக்கும் மேற்பட்ட அணிகள் ஒரே எண்ணிக்கையிலான புள்ளிகளைப் பெற்றிருந்தால் இந்த அளவுகோல் பயன்படுத்தப்படாது.);
 அனைத்துக் குழுப் போட்டிகளிலும் குறைந்த ஒழுக்காற்றுப் புள்ளிகள் (ஒற்றை மஞ்சள் அட்டைக்கு 1 புள்ளி, இரண்டு மஞ்சள் அட்டைகளின் விளைவாக சிவப்பு அட்டைக்கு 3 புள்ளிகள், நேரடி சிவப்பு அட்டைக்கு 3 புள்ளிகள், மஞ்சள் அட்டைக்கு 4 புள்ளிகள் தொடர்ந்து நேரடி சிவப்பு அட்டை);
 ஐரோப்பியத் தகுதிச் சுற்றுகளின் ஒட்டுமொத்த தரவரிசையில் உயர்நிலை, இந்த ஒப்பிடுகையில் புரவலர் செருமனி உள்ளடக்கியிருந்தால் தவிர, இந்த அளவுகோலில் குலுக்கல் நடைபெறும்.
குறிப்புகள்

குழு A

குழு B

குழு C

குழு D

குழு E

குழு F

மூன்றாம் இடம் பிடித்த அணிகளின் தரவரிசை

வெளியேறு நிலை
வெளியேற்ற நிலைக் கட்டத்தில், வழமையான ஆட்ட நேரத்தின் முடிவில் ஒரு போட்டி சமநிலையில் இருந்தால், கூடுதல் நேரம் விளையாடப்படும் (ஒவ்வொரு 15 நிமிடங்களுக்கும் இரண்டு காலங்கள்). கூடுதல் நேரத்திற்குப் பிறகும் சமநிலையில் இருந்தால், போட்டி சமன்நீக்கி மோதல் மூலம் தீர்மானிக்கப்படும். போட்டியில் வெற்றிபெறும் அணி பின்னர் 2025 கொன்மிபோல்-யூஈஎஃப்ஏ வாகைக் கிண்ணத்திற்காக 2024 கோப்பா அமெரிக்காவில் வெற்றிபெறும் அணியுடன் போட்டியிடும்.

யூரோ 1984 முதல் மூன்றாம் இடத்திற்கான போட்டி இடம்பெறமாட்டாது.

 கட்டம் 

சுற்று 16

காலிறுதிகள்

அரையிறுதிகள்

இறுதி
2024 சூலை 14 ஞாயிற்றுக்கிழமை செருமனியின் பெர்லின் நகரில் உள்ள ஒலிம்பியா திடலில் இறுதிப் போட்டி நடைபெற்றது. ஐந்தாவது இறுதிப் போட்டியில் எசுப்பானியாவும், இரண்டாவது இறுதிப் போட்டியில் இங்கிலாந்தும் போட்டியிட்டன. வெளிநாட்டு மண்ணில் நடைபெற்ற முக்கிய ஆண்கள் போட்டியின் இறுதிப் போட்டியில் இங்கிலாந்து விளையாடியது இதுவே முதற் தடவையாகும்.

65,600 பார்வையாளர்கள் கலந்துகொண்ட இறுதிப் போட்டியில், முதல் பாதி இலக்குகள் இல்லாமல் முடிந்தது. எசுப்பானியாவின் ரோட்ரி பாதி நேரத்திற்கு முன்பே காயமடைந்து வெளியேறினார். இரண்டாவது பாதியில் எசுப்பானியாவின் லாமின் யமலின் உதவியுடன் நிக்கோ வில்லியம்சு முதல் இலக்கை அடித்தார். இரண்டாவது பாதியில் எசுப்பானியாவுக்கு இலக்கு அடிக்கும் வாய்ப்புகள் அதிகரித்தன, அதற்கு முன்னர் கோல் பால்மர் இங்கிலாந்துக்காக ஒரு இலக்கை 1-1 என சமனாக்கினார். போட்டி முடிய நான்கு நிமிடங்களில் எசுப்பானியாவிற்காக மிக்கேல் ஓயர்சபால் ஒரு இலக்கை அடித்து தனது அணியை வெற்றிக்கு அழைத்துச் சென்றார். இறுதிப் போட்டியின் நாயகனாக நிக்கோ வில்லியம்சும், மொத்தச் சுற்றின் நாயகன் விருதை ரோட்ரியும் பெற்றனர். லாமின் யமல் சிறந்த இளம் வீரருக்கான விருதைப் பெற்றார்.

1964, 2008 மற்றும் 2012 இற்குப் பிறகு, எசுப்பானியா நான்காவது தடவையாக வென்றதன் மூலம், அது செருமனியை விஞ்சியது. 1984 இல் பிரான்ஸ் ஐந்து ஆட்டங்களையும் வென்றதற்குப் பிறகு, 2024 இல் முதற்தடவையாக எசுப்பானியா ஏழு ஆட்டங்களிலும் வெற்றி பெற்று சாதனை படைத்தது. இங்கிலாந்து அணி தொடர்ந்து இரண்டு யூரோ இறுதிப் போட்டிகளில் நான்காவது அணியாகத் தோற்றது.

புள்ளிவிவரங்கள்
இலக்குகள் அடித்தோர்
51 ஆட்டங்களில் 117 இலக்குகள் எடுக்கப்பட்டன, சராசரியாக ஓர் ஆட்டத்திற்கு  இலக்குகள்.

3 இலக்குகள்

 ஹாரி கேன்
 சியார்சசு மிக்காவுதாத்சே
 சமால் முசியாலா
 கோடி கப்கோ
 இவான் சிரான்சு
 தானி ஒல்மோ

2 இலக்குகள்

 யூட் பெலிங்காம்
 நிக்கிலாசு பூல்குருக்
 காய் காவெர்ட்சு
 புளோரியன் விர்த்சு
 தொனியெல் மாலென்
 ராசுவான் மாரின்
 பபியான் ரூயிசு
 நிக்கோ வில்லியம்சு
 பிரீல் எம்போலோ
 மெரி டெமிரல்

மேற்கோள்கள்

வெளி இணைப்புகள்

பகுப்பு:ஐரோப்பாவில் காற்பந்துப் போட்டிகள்
பகுப்பு:2024 இல் விளையாட்டுகள்
பகுப்பு:செருமனியில் விளையாட்டு